《再用九日韵答何邵卿二首》
宋代·李石

老蝶凌风作晚狂，小春争得媚寒乡。
池边团碧擎残雨，林末轻寒拒薄霜。
笑我何时书竹帛，似君依旧踏槐黄。
相寻一醉能来否，枉费公家压酒囊。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。